আমেরিকার কথায় বেজিংয়ের ক্ষতি করলে ব্যবস্থার হুঁশিয়ারি চীনের

ওয়েবডেস্ক: চীন আমেরিকার শুল্ক যুদ্ধে (China US Tariff War) এবার অন্য দেশগুলিকে হুঁশিয়ারি (Warning)। শুল্ক যুদ্ধের প্রেক্ষিতে আমেরিকার কথায় চীনের বাণিজ্যে ক্ষতির চেষ্টা হলে ব্যবস্থা নেওয়া হবে। সরাসরি এরকমই হুঁশিয়ারি দিল চীন। সোমবার চীনের বাণিজ্য মন্ত্রকের এক মুখপাত্র জানিয়েছেন, চীন সব দেশের অধিকারকে সম্মান করে। ট্রাম্প ৭৫টি দেশের উপর চড়া হারে পাল্টা শুল্ক (Reciprocal Tariff) চাপায়। পরে তিন মাসের জন্য চীন ছাড়া বাকি দেশের ক্ষেত্রে তা স্থগিত করা হয়। এই নিয়ে চীনের সঙ্গে শুল্ক যুদ্ধ চরমে উঠেছে। চীনের অভিযোগ, ডোনাল্ড ট্রাম্প (Donald Trump) বিভিন্ন দেশকে একটি প্রস্তাব দিয়েছে। তাতে চীনের সঙ্গে সম্পর্ক খর্ব করতে বলা হয়েছে। তা করলে ট্রাম্প শুল্ক কমাবে। এই রিপোর্টের ভিত্তিতেই চীনের এই হুঁশিয়ারি। চীন জানিয়েছে, চীনের ক্ষতি করে কোনও চুক্তি হলে চীন তার বিরোধিতা করবে। এর পাল্টা ব্যবস্থা নেওয়া হবে।

ওয়াল স্ট্রিট জার্নালে একটি রিপোর্ট প্রকাশিত হয়। তাতে বলা হয় ট্রাম্প প্রশাসন পরিকল্পনা করছে, তাদের বাণিজ্যক অংশীদারদারদের উপর চাপ সৃষ্টি করতে। যাতে তারা চীনের সঙ্গে অর্থনৈতিকভাবে যুক্ত না থাকে। এটা করলে আমেরিকা শুল্ক কমাবে। চীনের অর্থনীতিকে এক ঘরে করা লক্ষ্য।

আরও পড়ুন: পাকিস্তানে আক্রান্ত হিন্দু মন্ত্রী, নিন্দা শেহবাজ শরিফের

চীন আগেই সতর্ক করেছে, আমেরিকার এই চড়া শুল্ক বিশ্ব বাজারে অস্থিরতা তৈরি করবে। আমেরিকা চীনের পণ্যে ২৪৫ শতাংশ শুল্ক চাপিয়েছে। পাল্টা চীন ১২৫ শতাংশ শুল্ক চাপিয়েছে আমেরিকার পণ্যে। তারই মধ্যে গত সপ্তাহে ট্রাম্প সুর নরম করে জানিয়েছিল, আমরা চীনের সঙ্গে কথা বলছি।